O tânără și-a vindecat dependența prin hipnoză. Consuma 30 kilograme de zahăr pe lună.
Australianca a recunoscut că a cheltuit zeci de mii de dolari doar pe acadele. Kylie a apelat la un terapeut pentru a-și vindeca dependența de zahăr. Terapeutul a vindecat-o prin sesiuni de hipnoză.
Orice lucru în exces dăunează sănătății. Dar o australiancă a dus asta la extrem. Kylie consuma cam 30 de kilograme de zahăr pe lună. Cel mai mult îi plăceau acadelele și băuturile energizante. Mark Stephens a reușit prin hipnoză să-i vindece lui Kylie dependența de zahăr. În timpul ședințelor, el i-a umplut masa din bucătărie cu fel și fel de dulciuri. Tratamentul a dat rezultate după doar o săptămână, timp în care Kylie nu s-a atins deloc de zahăr sau de băuturi energizante.